20. 1. 89 De Europæiske Fællesskabers Tidende Nr. C 16/5 
II 
(Forberedende retsakter) 
KOMMISSIONEN 
Forslag til Rådets beslutning om et flerårigt særprogram for forskning og uddannelse i strålings­
beskyttelse (1990-1991) for Det Europæiske Atomenergifællesskab 
KOM(88) 789 endelig udg. 
(Forelagt af Kommissionen den 22. december 1988) 
(89/C 16/04) 
RÅDET FOR DE EUROPÆISKE FÆLLESSKABER HAR — VEDTAGET FØLGENDE BESLUTNING: 
under henvisning til Traktaten om Oprettelse af Det 
Europæiske Atomenergifællesskab, navnlig artikel 7, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Rådet har ved afgørelse 87/516/Euratom, EØF af 28. 
september 1987 (J) vedtaget er flerårigt rammeprogram 
for Fællesskabets aktioner inden for forskning og tekno­
logisk udvikling (1987-1991), der bl.a. omfatter aktivi­
teter i forbindelse med strålingsbeskyttelse; 
Det Videnskabelige og Tekniske Udvalg (2) har afgivet 
positiv udtalelse om Kommissionens programforslag for 
1990 til 1991; 
det er i Fællesskabets interesse at udbygge og udvide den 
viden og de videnskabelige oplysninger, som kræves til 
en objektiv undersøgelse af menneskers udsættelse for 
stråling og radioaktivitet, af følgerne af menneskers 
udsættelse for stråling og vurdering og behandling af de 
dermed forbundne risici, således som beskrevet i doku­
mentet »Fællesskabets forskningsbehov inden for strå­
lingsbeskyttelse i tidsrummet 1990 til 1994«; 
videregående uddannelse, videnskabeligt samarbejde og 
udveksling af videnskabsmænd og videnskabelige oplys­
ninger er alt sammen vigtigt for strålingsbeskyttelsen; 
den forskning, som omfattes af denne beslutning, er 
et passende middel, hvormed en sådan aktion kan 
udføres — Artikel 1 
Det i bilag I beskrevne særprogram for forskning og 
uddannelse i strålingsbeskyttelse for Det Europæiske 
Atomenergifællesskab vedtages for et tidsrum på to år 
fra den 1. januar 1990. 
Artikel 2 
Programmets gennemførelse anslås at kræve et beløb på 
21,2 mio ECU, iberegnet udgifter til en personalestab på 
28. 
Artikel 3 
De nærmere regler for programmets gennemførelse samt 
størrelsen på Fællesskabets finansielle bidrag er angivet i 
bilag I. 
Artikel 4 
1. Kommissionen foretager en vurdering af de 
opnåede resultater og aflægger rapport herom til Rådet 
og Europa-Parlamentet. 
2. Denne rapport udarbejdes i overensstemmelse med 
artikel 2, stk. 2, i Rådets afgørelse 87/516/Euratom, 
EØF af 28. september 1987, idet der samtidig tages 
hensyn til de opstillede mål i bilag I til denne beslutning. 
Artikel 5 
1. Kommissionen er ansvarlig for programmets udfø­
relse og bistås med dets iværksættelse af det i henhold til 
Rådets afgørelse 84/338/Euratom/EKSF/EØF (3) opret­
tede rådgivende udvalg for forvaltning og koordination i 
forbindelse med strålingsbeskyttelse. 
2. De kontrakter, som indgås af Kommissionen, inde­
holder en fastsættelse af begge parters rettigheder og 
(') EFT nr. L 302 af 24. 10. 1987, s. 1. 
C) Jf. bilag III. (3) EFT. nr. L 177 af 4. 7. 1984, s. 25. 
Nr. C 16/6 De Europæiske  Fællesskabers  Tidende 20. 1. 89 
forpligtelser,  herunder  metoder  for  videreformidling, 
beskyttelse  og udnyttelse  af forskningsresultaterne. 
Artikel  6 
Kommissionen  bemyndiges  til i overensstemmelse  med 
Euratom-Traktatens  artikel  101,  stk.  2, at indgå  aftaler med tredjelande  med  henblik  på at inddrage  dem  helt 
eller  delvis  i dette  program. 
Artikel  7 
Denne  beslutning  er rettet  til medlemsstaterne. 
20. 1. 89 De Europæiske  Fællesskabers  Tidende Nr. C 16/7 
BILAG  I 
PROGRAMMET  FOR  STRÅLINGSBESKYTTELSE  (1990-1991) 
I. Målsætninger 
Programmet  for  strålingsbeskyttelse  1990  til 1991  tager  sigte  på ved  hjælp  af et europæisk  forskningssam-
arbejde  at tilvejebringe  følgende: 
— det  videnskabelige  grundlag  for  en fortsat  ajourføring  af de »grundlæggende  normer  til beskyttelse  af 
befolkningens  og arbejdstagernes  sundhed  mod  de farer,  der er forbundet  med  ioniserende  stråling« 
— den  videnskabelige  viden,  som  kræves  til bedømmelse  af de carcinogene  og genetiske  risici,  arbejdsta-
gere  og offentlighed  udsættes  for i forbindelse  med  forskellige  former  for stråling  i små  doser,  som  har 
lave dosishastigheder  og skyldes  naturlige  strålingskilder,  medicinsk  diagnosticeringsradiologi  og kerne-
kraftindustri 
— metoder,  hvormed  risikoen  i forbindelse  med  strålingsulykker  samt  det teoretiske  og tekniske  grundlag 
for iværksættelse  af modforanstaltninger  kan  bedømmes 
— de oplysninger,  som  er nødvendige,  for at strålingsbeskyttelsens  teori  og praksis  kan  udvides  som  følge 
af behov,  der opstår  i forbindelse  med  f.eks.  nye  anvendelser  af stråling  inden  for medicin  og industri 
— det  objektive,  videnskabelige  grundlag  for  at kunne  bistå  de nationale  myndigheder  med  at træffe 
forsvarlige  afgørelser  i forbindelse  med  drift  af kernekraftindustri,  udvikling  af miljøkriterier  for radio-
aktivitet,  optræden  i usædvanlige  katastrofesituationer,  og for  at kunne  give  offentligheden  objektive 
oplysninger  om risici  og fordele 
— tilskyndelse  og støtte  til samarbejde  mellem  videnskabsmænd  og forskningsinstitutter  fra  forskellige 
medlemsstater,  samt  den  videregående  uddannelse,  som  kræves  for at bevare  Fællesskabets  kompetence 
— tilskyndelse  til fortsat  udvikling  af strålingsbeskyttelsens  teorier  i et internationalt  forum. 
II. Teknisk  indhold 
Programmet  for  strålingsbeskyttelse  1990  til 1991  omfatter  en del  af Fællesskabets  behov  for  forskning  i 
strålingsbeskyttelse  i tidsrummet  1990  til 1994,  således  som  disse  behov  er beskrevet  i KOM  Der 
lægges  vægt  på de sider  af forskningen,  som  er afgørende  for,  at offentligheden  og arbejdstagerne  kan 
beskyttes  mod  ioniserende  stråling,  og som  omfattes  af Fællesskabets  lovgivningsforpligtelser.  Der  lægges 
desuden  vægt  på forskning  i modforanstaltninger,  der  kan  forhindre  eller  formindske  muligheden  for  at 
blive  udsat  for  stråling,  både  under  normale  forhold  og efter  ulykkestilfælde.  Der  skal  desuden  skaffes 
videregående  uddannelse  til unge  vidneskabsmænd,  for at Fællesskabets  videnskabelige  sagkundskab  inden 
for strålingsbeskyttelse  kan  bevares. 
Programmet  omfatter  følgende  emner: 
a) Menneskers  udsættelse  for stråling  og radioaktivitet. 
A.l. Strålingsdosimetri  og fortolkning  af den 
A.2. Radionukliders  overførsel  til miljøet  og deres  opførsel  i det. 
b) Følgerne  af menneskers  udsættelse  for stråling.  Vurdering,  forebyggelse  og behandling  af disse  følger. 
B.l. Strålings  stokastiske  virkninger 
B.2. Strålings  ikke-stokastiske  virkninger 
B.3. Strålings  virkninger  på den  levende  organismes  udvikling. 
c) Risici  i forbindelse  med  udsættelse  for stråling  og behandling  af dem. 
C.l. Vurdering  af menneskers  udsættelse  for stråling  og de hermed  forbundne  risici 
C.2. Optimering  og styring  af strålingsbeskyttelsen. 
III. Gennemførelse 
Programmet  udføres  fortrinsvis  ved  hjælp  af kontrakter  med  omkostningsdeling,  som  indgås  med  nationale 
institutioner  og med  forskningsafdelinger  på medlemsstaternes  universiteter.  De kontraherende  parter  skal 
afholde  en betydelig  del af omkostningerne,  normalt  mindst  50 % af de samlede  udgifter.  I særlige  tilfælde 
kan det  dog  være  påkrævet,  at Fællesskabets  bidrag  er større.  I sådanne  tilfælde  rådspørger  Kommissionen 
det i artikel  5, stk.  1, omtalte  udvalg. 
Nr. C 16/8 De Europæiske Fællesskabers Tidende 20. 1. 89 
Tillæg til bilag I 
EVALUERINGSKRITERIER FOR FORSKNINGS- OG UDDANNELSESPROGRAMMET FOR 
STRÅLINGSBESKYTTELSE 
I Kommissionens meddelelse til Rådet om Fællesskabets handlingsplan for evaluering af EF's forsknings-
og udviklingsaktiviteter i årene 1987 til 1991 (') hedder det, at de enkelte programmers målsætninger og 
milepæle opstilles i kontrollerbar form til vejledning for senere evalueringer. Følgelig fremsættes her evalu­
eringskriterierne for dette program. 
Programmets vigtigste evalueringskriterier er følgende: 
— de opnåede forskningsresultaters relevans for strålingsbeskyttelsens teoretiske grundlag og praktiske 
anvendelse 
— arbejdets videnskabelige originalitet 
— ledelsens effektivitet 
— programmets bidrag til samarbejde blandt medlemsstaternes laboratorier 
— dets rolle for videreformidling af viden 
— resultaternes relevans og anvendelighed for Kommissionens lovgivningsaktiviteter. 
Desuden bør de kriterier, der blev opstillet i forbindelse med 1988/1989-revisionen (2), også tages i betragt­
ning: 
— om programmet har ydet et værdifuldt bidrag til udvikling af mere rentable teknikker, der kan fore­
bygge og modvirke de skadelige virkninger af stråling, ikke mindst virkninger, der, i betragtning af 
Tjernobyl-situationen, kunne tænkes at opstå i forbindelse med ulykkestilfælde, nærmere betegnet 
— om modellerne for transport gennem luften over store afstande er blevet mere pålidelige 
— om data og modeller for overførsel af radionuklider i fødekæden er blevet bedre 
— om epidemiologiske undersøgelser af de sundhedsmæssige følger for befolkningen har vist sig 
gennemførlige eller ikke 
— om scenarier for de strålingsmæssige følger af atomulykker forstås bedre 
— om det videnskabelige grundlag for de tilgrundliggende data for afledte katastrofereferenceniveauer 
er blevet videreudviklet 
— om de praktiske modforanstaltninger for landbrugs- og vandmiljøet, bymiljøet og den forebyggende 
medicinske behandling er blevet bedre 
— om bedre metoder for kontrol og overvågning i forbindelse med ulykkestilfælde er blevet fundet 
— om metoderne for behandling og diagnosticering af udsatte personer har udviklet sig. 
Evaluering foretages normalt én gang i hvert programs løbetid, og de fleste af disse kriterier kan først 
efterprøves, når forskningskontrakterne er afsluttet, og de endelige rapporter er blevet bedømt. 
Evalueringen bør foretages af uafhængige, eksterne ekspertpaneler, hvortil eksperterne, der skal efterprøve 
alle de her nævnte punkter, udvælges i overensstemmelse med punkt 3.5 i Fællesskabets handlingsplan for 
evaluering af EF's forsknings- og udviklingsaktiviteter i årene 1987 til 1991. 
(') EFT nr. C 14 af 20. 1. 1987, s. 5. 
(2) Rådets afgørelse af 21. 12. 1987, EFT nr. L 16 af 21. 1. 1988, s. 44. 
20. 1. 89 De Europæiske Fællesskabers Tidende Nr. C 16/9 
BILAG II 
Udtalelse fra Det Rådgivende Udvalg for Forvaltning og Koordination i forbindelse med strålingsbeskyttelse 
om Kommissionens forslagsudkast til et forsknings- og uddannelsesprogram (1990-1994) for strålings­
beskyttelse 
Det Rådgivende Udvalg for Forvaltning og Koordination i forbindelse med strålingsbeskyttelse har indgå­
ende behandlet Kommissionens forslag på sine møder i december 1987, marts 1988 og maj 1988 og 
erklærer enstemmigt følgende: 
— Det er udvalgets opfattelse, at det er i Fællesskabets interesse at udvikle og udbygge den videnskabelige 
viden inden for strålingsbeskyttelse ved hjælp af Kommissionens program for strålingsbeskyttelse, for at 
rammeprogrammets målsætning, som er at opnå tilstrækkelig videnskabelig og teknisk forståelse af og 
kontrol over strålingsrisici, kan opfyldes. 
— Udvalget understreger behovet for et alsidigt og omfattende fællesskabsprogram for forskning i strå­
lingsbeskyttelse, hvori der tages hensyn til de forskellige videnskabelige forhold, som er afgørende for, 
at mennesket og dets miljø kan beskyttes mod ioniserende stråling, da et sådant program er nødvendigt 
for, at Fællesskabets kompetence inden for strålingsbeskyttelse kan bevares. 
— Udvalget støtter uforbeholdent udkastet til programforslaget for 1990 til 1994 og erklærer sig på 
grundlag af en indgående vurdering af Fællesskabets behov inden for strålingsbeskyttelse overbevist om, 
at den foreslåede forskning er relevant, vedrører afgørende elementer og vil sikre en rentabel koordina­
tion af de nationale bestræbelser, således at unødvendigt dobbeltarbejde undgås. 
— Udvalget påpeger, at det, for at undgå, at Fællesskabets videnskabelige sagkundskab inden for strålings­
beskyttelse skal præges af yderligere tilbagegang, er nødvendigt, at videnskabsmænd, som beskæftiger 
sig med dette område, får mulighed for videregående uddannelse. 
— Udvalget understreger, at der er behov for midler, som kan sikre programmet en vis fleksibilitet, for at 
det hurtigt kan reagere på afgørende udviklinger inden for strålingsbeskyttelse eller ændrede situationer 
som den, der opstod i forbindelse med Tjernobyl-ulykken. 
— Udvalget har vurderet det nuværende program for 1985 til 1989 (se tillæg til bilag I og bilag IV) og 
konkluderer, at dette program er omfattende og alsidigt og styres effektivt, at det bidrager betydeligt til 
den relevante viden om strålingsbeskyttelse, og at det har fremkaldt et omfattende fællesskabssamar-
bejde på dette område. 
— Udvalget tager til efterretning, at de midler, der inden for det nuværende rammeprogram for 1987 til 
1991 er til rådighed for en beslutning om et fremtidigt program for strålingsbeskyttelse som det, der 
fremlægges i forslagsudkastet, kun tillader begrænset udvikling. Programmet må derfor udføres i to 
faser. 
Udvalget anmoder derfor enstemmigt Rådet om, at det for at sikre strålingsbeskyttelse i Fællesskabet et 
tilstrækkeligt højt niveau godkender fornyelsen af det flerårige forsknings- og uddannelsesprogram for 
strålingsbeskyttelse for et tidsrum på fem år. 
Bruxelles, den 15. juli 1988. 
Prof. Dr. A. CIGNA 
Formand for Det Rådgivende Udvalg for Forvaltning og Koordination 
i forbindelse med strålingsbeskyttelse 
Nr. C 16/10 De Europæiske  Fællesskabers  Tidende 20. 1. 89 
BILAG  III 
Udtalelse  fra Det  Videnskabelige  og Tekniske  Udvalg 
om Kommissionens  forslag  til et program  for forskning  og uddannelse  i strålingsbeskyttelse  (1990-1991)  for 
Det Europæiske  Atomenergifællesskab 
1. Udvalget  afholdt  den  31. oktober  1988  et møde  om Fællesskabets  program  for strålingsbeskyttelse,  hvor 
det 
— behandlede  programforslaget  for 1990  til 1991 
— indledte  en drøftelse  af visse  dele  af Fællesskabets  program,  som  fortjener  særlig  opmærksomhed, 
navnlig  i tidsrummet  efter  den  kommende  revision  af rammeprogrammet. 
2. Udvalget  afgiver  positiv  udtalelse  om  programforslaget  for  årene  1990  til 1991.  Udvalget  finder  det 
vigtigt,  at Fællesskabets  bestræbelser  inden  for  det  foreslåede  programs  tre emneområder  A, B og C 
videreføres. 
3. Udvalget  mener,  at det,  på grund  af usikkerheden  omkring  de nuværende  vurderinger  af virkningerne  af 
stråling  i små  doser  og den  udbredte  tendens  til at overdrive  disse  virkninger,  er vigtigt  at lægge  vægt  på 
de dele  af programmet,  som  kan  forbedre  det  videnskabelige  grundlag  for  de strålingsbeskyttelses-
normer,  der gælder  for små  doser,  uanset  om kilden  er af erhvervsmæssig  eller  naturlig  art. 
Udvalget  erkender  desuden,  at der i Fællesskabet  er stor  uenighed  om,  hvorledes  de forhåndenværende 
videnskabelige  oplysninger  skal  benyttes  i strålingsbeskyttelsens  tilrettelæggelse. 
Udvalget  vil derfor  fremme  de af strålingsbeskyttelsesprogrammets  aktiviteter,  som  på nyttig  måde  kan 
bidrage  til en bedre  fælles  forståelse  af de tilsvarende  videnskabelige  problemer  og en bedre  kommuni-
kation  med  offentligheden. 
4. Udvalget  er bekymret  over  de uoverensstemmelser,  som  prægede  både  målinger  og fortolkninger  efter 
Tjernobyl-ulykken.  Skønt  disse  forhold  ikke  behøver  at indgå  i programmet,  anbefaler  udvalget 
Kommissionen  at give  medlemsstaterne  yderligere  bistand  med  forbedring  af målings-  og fortolknings-
procedurerne. 
5. På sit næste  møde  vil udvalget  fortsætte  drøftelserne  af de retningslinjer  for strålingsbeskyttelsespro-
grammet,  som  skal  anbefales  i forbindelse  med  revisionen  af rammeprogrammet,  og samtidig  tage 
hensyn  til et uafhængigt  ekspertpanels  evaluering  af det nuværende  program. 
20. 1. 89 De Europæiske Fællesskabers Tidende Nr. C 16/11 
BILAG IV 
Udtalelse fra Det Rådgivende Udvalg for Forvaltning og Koordination i forbindelse med strålingsbeskyttelse 
om evalueringen af strålingsbeskyttelsesprogrammet for 1985 til 1989 
Det Rådgivende Udvalg for Forvaltning og Koordination i forbindelse med strålingsbeskyttelse har som 
forberedelse til et nyt programforslag vurderet strålingsbeskyttelsesprogrammet (se supplerende dokument 
II). På grundlag af sine drøftelser og de årlige evalueringer af igangværende forskningsprojekter konklu­
derer udvalget følgende: 
— Skønt midlerne blev beskåret i forhold til Kommissionens oprindelige forslag, lykkedes det at etablere 
et nogenlunde alsidigt forskningsprogram for strålingsbeskyttelse, selv om adskillige relevante 
forskningsområder måtte begrænses eller opgives med deraf følgende tab af sagkundskab på det pågæl­
dende område. Nedskæringen af midler til fleksibilitetsformål medførte desuden, at programmet ikke 
straks kunne reagere på Tjernobyl-ulykken med en passende udvidelse af forskningsprojekterne. 
— Den udførte forskning inden for de forskellige programområder (sektorer) er yderst relevant for de 
teoretiske, praktiske og lovgivningsmæssige problemer i forbindelse med strålingsbeskyttelse på fælles­
skabsplan, og det store flertal af projekter har gjort usædvanlig gode fremskridt hen imod opfyldelse af 
de angivne målsætninger. De videnskabsmænd, som har været involveret i programmets projekter, har 
vist deres evne til at reagere på Tjernobyl-udfordringen i den udstrækning, de begrænsede midler tillod 
det. 
— Programmet for strålingsbeskyttelse har tele tiden været yderst produktivt i forhold til forhåndenvæ­
rende midler, og har hvert år udsendt ca. 700 videnskabelige publikationer og et stort antal rapporter 
om aktuelle emner fra workshops og symposier (i alt 25 fra 1985 til 1987). 
— De studiegrupper, workshops og seminarer, Kommissionen afholdt alene eller i samarbejde med andre 
institutioner, har haft betydelig indflydelse, når det gjaldt om at fremme informationsudveksling og 
samarbejde og har navnlig bidraget til programmets rentabilitet. Kommissionens workshop var blandt 
de første, som objektivt bedømte følgerne af Tjernobyl-ulykken. 
— Udvalgets nuværende struktur har bidraget til at fremme en effektiv programledelse i samarbejde med 
Kommissionens personale. Det har herved været muligt at opstille videnskabelige prioriteringer for 
Fællesskabets praktiske og lovgivningsmæssige behov inden for strålingsbeskyttelse og at overvåge alle 
de forskellige forskningsprojekters fremskridt nøje. Denne struktur er også blevet et værdifuldt instru­
ment for informationsudveksling og samarbejde mellem de forskellige nationale aktiviteter og Fælles­
skabets program for strålingsbeskyttelse. 
— Mange af det tidligere uafhængige evalueringspanels videnskabelige henstillinger er i programmet blevet 
fulgt med held, dog har nogle få ikke kunnet realiseres eller finansieres. 
— Den fælles forståelse med Det Amerikanske Energiministerium og Atomic Energy of Canada Ltd, som 
fornylig blev opnået, er blevet realiseret med god vilje på begge sider og er ved at udvikle sig til 
grundlaget for et værdifuldt samarbejde. 
— De samarbejdsgrupper, som blev oprettet på grundlag af programmet og bistået af det, har fortsat været 
et nyttigt middel til gennemførelse af teknisk samarbejde. De har i betydelig grad medvirket til at skabe 
et europæisk forskningsmiljø og har bidraget til uddannelse af videnskabsmænd inden for strålingsbe­
skyttelse. 
— Det har kun været muligt at give et lille antal kortvarige uddannelsesstipendier under programmet. I 
betragtning af den kritiske arbejdskraftsituation bør uddannelse og udveksling af unge videnskabsmænd 
udvides for at forhindre, at sagkundskaben inden for strålingsbeskyttelse forringes i løbet af den 
nærmeste fremtid. 
Bruxelles, den 4. maj 1988. 
Prof. Dr. A. CIGNA 
Formand for Det Rådgivende Udvalg for Forvaltning og Koordination 
i forbindelse med strålingsbeskyttelse